Viața sa a inspirat și personajul Victor Petrini din ”Cel mai iubit dintre pământeni”, celebrul roman al lui Marin Preda, care n-a scăpat ușor: „Eu de aceea nu pot înghite romanul lui Preda «Cel mai iubit...», nu pentru că eroul principal a împrumutat datele tragicomice ale vieții mele, ci fiindcă, după ce face pușcărie și mină și filosofie, acest Petrini al lui rămâne la idioata întrebare ce i se pare esențială: mă iubește sau nu mă iubește Matilda? Jalnic! [...] Petrini (nu Petrila) era fiu de muncitor, ajunge asistent universitar pe lângă cel mai mare gânditor din Cluj, apoi e arestat, soția sa ajunge ministereasă, el lucrează în mină.